text: قصص جرائم القتل الغامضة
text: #000001
text: حل لغز ناتاشا راين بعد 5 سنين!
text: #000002
text: سكطعش3 أكتوبر، 2021قضايا تم حلها, قصص اختفاء4 تعليقات
text: #000003
text: قضية اختفاء ناتاشا راين
text: #000004
text: ناتاشا راين، صاحبة الاسم هاد هي بنت نولدت في سنة 1984 في استراليا، وفي سنة 1998 يعني لما كان عمرها 14 سنة بس، اختفت بطريقة غريبة جداً لدرجة انو اهلها والشرطة والمحكمة كانوا مقتنعين انو ناتاشا راين ماتت بس الحقيقة بعيدة تماماً عن هالشي، ولما توصل لنهاية القصة وتعرف شلون نحلت رح تنصدم، لذلك استعد لحتى تنصدم
text: #000005
text: صورة ناتاشا راين وهي صغيرة
text: #000006
text: هلا خلينا نبداً من السنة الي اختفت فيها ناتاش راين والي هي 1998 في هي الفترة ماكانت حياتها منيحة ابداً، لانها انفصلت من المدرسة أكتر من مرة، وجربت أكتر من مرة انها تتعاطى مخدرات وكمان كانت مواعدة شخص، اسمه سكوت بلاك.
text: #000007
text: الشخص هاد جداً مهم بالقصة فخليك متزكره، سكوت كان عمره وقتها 21 او 22 سنة كان اكبر من ناتاشا راين بكتير ومو بس هيك قبل ما يواعد ناتاشا راين كان مواعد اختها لنتاشا، فالوضع جداً غريب، وجود ناتاشا راين مع سكوت مو تمام ابداً.
text: #000008
text: وبالشهر الي اختفت فيه ناتاشا راين اختفت مرتين قبل ما تختفي اخر مرة وما ترجع فيها، وفي كل مرة يكون البوي فرند الي هو سكوت بلاك هو الشخص الي عم يساعدها، فكانوا اهلها يوصلولها بسرعة، ما عادا اخر مرة اختفت فيها والي صارت في يوم 31 اغسطس سنة 1998.
text: #000009
text: في هاد اليوم اهلها وصلوها على مدرستها الصبح ولما رجعوا بعد انتهاء الدوام ياخدوها ما لقوها ناتاشا راين راين اختفت بدون ما تترك وراها أي أثر، امها بلغت الشرطة بشكل سريع انو بنتها مختفية، المختلف في اختفائها هي المرة انو مصاحب لعدة جرائم كانت عم تصير في نفس المنطفة وفي نفس المدة الزمنية، فالناس كان عندها شكوك او كانوا خايفين من انو تكون ناتاشا راين ضحية لجريمة من الجرائم الي كانوا عم يصيروا خلال الفترة هي والي هنن بالاصل لمجرم واحد او قاتل متسلسل رح نحكي عنه هلا.
text: #000010
text: في هي اللحظة بلشت تصير عندهن قناعة انو بنتهم ناتاشا راين راحت ضحية للقاتل المتسلسل الي كان منتشر بالفترة هي ومن وقتها اهلها تابعوا حياتهم على اساس انو خلص بنتهم انقتلت، ومابقي عندهم غير انو الشرطة توصل للمجرم وتعاقبه لحتى نوعاً ما ياخدوا حقها.
text: #000012
text: وفعلاً بعد فترة الشرطة مسكت المجرم الي مشتبه فيه انو يكون قاتل ناتاشا راين اسمه ليونارد فرازير، بس الشرطة ما مسكته بتهمة ناتاشا لانو ما عندهم دليل على هاد الشي لحد الان، بس مسكتوه بتهمة تانية والي هي انو كان يخطف بنات صغار يعتدي عليهن جنسياً ويقتلهن وحدة من ضحاياه كانت طفلة عمرها 9 سنين، ولما راحوا لعنده عالبيت اكتشفوا انه كان يحتفظ باشياء الها علاقة بالضحايا مثلا خصلة شعر او لبس واشياء كتيرة تانية ما قدروا انهم يتعرفوا على اصحابها يعني في بنات قتلها ما قدروا يحددوا شخصها او سمها
text: #000013
text: كان اعتمادهم الاساسي بتحديد الاشخاص الي قتلهن هو اعترافهم، كان يقلهن انا قتلت كذا وكذا، ومن ضمن الاسماء الي عدها اسم ناتاشا راين
text: #000014
text: فالمفروض هلا انو خلص ليونارد هو المجرم لانو الاهل بالاصل كانو عارفين بالجرايم الي عم تصير بالفترة الي اختفت فيها، واجا المجرم شخصياُ اعترف انو اقتلها المفروض انو يكون الموضوع انتهى هون.... بس لا الموضوع ما انتهى.
text: #000015
text: لانو في يوم 10 ابريل سنة 2003 يعني بعد 5 سنين من اختفاء البنت، وفي نفس اليوم الي كانت المحكمة عم تحاكم ليونارد بتهمة قتل نتاشا والبنات الباقيين بتوصل رسالة للشرطة من شخص مجهول الرسالة بتقول ناتاشا عايشة ومافيها شي وهي موجودة في هاد العنوان، واعطاهن عنوان بيت بامكانكن تحكو معها وتتواصلوا معها.
text: #000016
text: طبعاً الشرطة راحت على العنوان الي وصلها بشكل سريع لحتى يتأكدو من صحة الكلام وأول ما وصلوا فعلاً شافوا ناتاشا متخبية بالخزانة الي موجودة بالبيت وهي حية ترزق.
text: #000019
text: والبيت الي كانت فيه هو بيت سكوت بلاك الي هو حبيبها الي حققت معه الشرطة أكتر من مرة خلال السنوات الي كانت مختفية فيها وكان ينكر انو بيعرف عنها شي، طلعت بالاخير متخبية عنده بالبيت طول هالفترة، ناتاشا ما كانت مخطوفة او مغصوبة على شيء ،هاد الشي كان بالاتفاق بينهم يعني ناتاشا كانت باقية متخبية عنده بارادتها
text: #000020
text: اول ما شافوها الشرطة ما قالوا للاهل انو لقينا بنتكنا تركوها لليوم التاني الي هو 11 ابريل في اليوم الي كانوا عم يصدروا فيه الحكم الي كان المفروض يكون في يوم 10 ابريل بس اجلوه لما وصلتهن هي المعلومة انو ناتاشا عايشة.
text: #000021
text: المهم في يوم 11 ابريل داخل المحكمة قام القاضي وقال ليونارد ما قتل ناتاشا راين لانو ناتاشا راين عايشة ولقينها، وهي اللحظة كانت اصعب لحظة على والدها الي صارلوا 5 سنين مفكر انو بنته ميتة طلعت مو ميتة ولقوها مرة تانية ف انهار الاب وصار يبكي، لانو بكل بساطة بالنسبة اله البنت رجعت من الموت، كل الناس بما فيهن المحكمة كانو مقتنعين انو البنت ميتة ومو بس هيك كمان في عندهن مجرم اعترف انو هو قتلها، فالموضوع كان صدمة للكل
text: #000022
text: هلأ ليونارد المجرم رح يتحاكم عالحالتين لانو مرتكب جرايم تانية غير جريمة ناتاشا راين الي اعترف فيها بدون ما يكون عاملها وهاد شيء جداً غريب، الاغرب انو ناتاشا اجت عالمحكمة وققالت انو هي بحياتها ما شافت ليونارد ولا طلعت معه ولا بتعرف شكله اصلاً، وكمان كان في بنت قالت انها بتعرف ناتاشا كانت جاي كشاهد انو هي شافت ناتاشا مع ليونرد باليوم الي ختفت فيه بس كمان طلعت ناتاشا ما بتعرف البنت ولا شايفتها بحياتها
text: #000023
text: وقالت انو هي كانت ساكنة ببيت حبيبتها سكوت بلاك الي كان يشتغل بائع حليب، في منطقة روكهامبتن الي سكنوا فيها فترة قليلة وبعدين راحو على منطقة اسمها ياببون، وناتاشا كانت تدخل عالخزانة بس لما يجو اهل سكوت عالبيت او يجيه ضيوف او يجي اي شخص غريب او قريب كانت تدخل تتخبى بالخزانة ولما يروحوا تطلع تكمل حياتها عادي بالبيت
text: #000024
text: لما سألوها ليش كنتي راضية تعيشي كل هالفترة بالظروف هي ما كانت تعطيهن السبب الي خلاها تهرب، بس قالت انو هي هربت وكذبت هالكذبة او عملت الشي الي عملته هاد وماكانت متوقعة انو الموضوع يكبر كل هالشي وكل ما يمضي الوقت اكتر كانت تحس انها عم تتورط اكتر واكتر بالعملة الي عملتها، خصوصاً انو في شخص عم يتحاكم بتهمة قتلها وهي مو مقتولة بالاصل، يبدو انو صحي ضميرها وقررت انو تطلع وتعترف بكل شي
text: #000026
text: طبعاً هون سكوت بلاك الي هو حبيبها الي كانت متخبية عنده صار في ورطة وصار لازم يتحاكم والسبب انو لما حققوا معه قال انو مابيعرف عنها اي شيء ولا شافها، وتسبب بانو الشخص هاد يتحاكم على جريمة هو ما عملها، طبعاً ليونارد مجرم ولازم يتحاكم اكيد بسبب الجرائم الي عاملها، بس انو من باب العدل هي الجريمة هو ما عملها فمالازم تنحسب عليه، وسكوت بشهادته الي قال فيها انو ماشاف ناتاشا ولا بيعرف عنها شي ساهمت بانه التهمة تلزق بليونارد
text: #000027
text: المحكمة كانوا محتارين كتير بالعقوبة الي رح يعطوها لسكوت لانو يمكن هي اول مرة بحياتهن بتعدي عليهن هيك قضية،حكموا عليه بالسجن لمدة 3 سنين بالبداية وبعدين تم تخفيضها لسنة وحدة، واعتقد من الاسباب الي خلتهن يخففوا الحكم عنه انو ناتاشا كان عندها ماضي كانت تاذي حالها وتحاول تنتحر، فقال للمحكمة انو ناتاتشا هددته اذا ما بسعدها وبخبيها رح تنتحر او تعمل بحالها شي.
text: #000028
text: في اللحظة كل شي صار تمام المجرم تعاقب ونتاشا رجعت وسكوت تعاقب عقوبة مناسبة، ومضي كم سنة هادية بعد الموضوع هاد لحد ما وصلنا لسنة 2006.
text: #000029
text: في سنة 2006 الشرطة غرمتها بمبلغ الف دولار بسبب انها تسببت بان الشرطة تعمل تحقيق بموضوع مو صاير، او انها تسببت ببلاغ كاذب، خلت الشرطة والناس كلها تدور عليها وناس تتهم المجرم وشهود وهالامور كلها، وهي قاعدة ببيت حبيبها وعم تشوف كل شي بالاخبار.
text: #000030
text: كمان سكوت دفع غرامة 3 الاف دولار، ولما طلع من السجن رجع عاش مع ناتاشا ونتاشا جابت ولد وكملوا حياتهم عادي.
text: #000032
text: ولحد الان ما منعرف السبب الي خلاها تهرب بالاول
text: #000033
text: حبيبها كان سبب اختفائها لمدة 5 سنين! قضايا تم حلها
text: #000034
text: طفلة حلت لغز أسوء مجرم في تاريخ اليابان!😨
text: #000036
text: $4.000.000 هي تكلفة التحقيق في هذه الجريمة!
text: #000037
text: قضية هذه البنت غيرت قانون امريكا! (قضايا تم حلها 2021 ) - سكطعش
text: #000043
text: [...] شاهد ايضاً: حل لغز ناتاشا راين بعد 5 سنين! [...]
text: #000044
text: اترك ردّاًإلغاء الرد
text: #000045